Mohd Effendi Norwawi

YBhg Tan Sri Dato' Sri Dr. Mohd Effendi Bin Norwawi (lahir 1 Februari 1948) merupakan bekas seorang Menteri di Jabatan Perdana Menteri ke Malaysia.

Kehidupan awal

Beliau yang dilahirkan di Singapura mendapat pendidikan awal di Kolej Melayu Kuala Kangsar (1961-1967). Kemudian, beliau mendapat Ijazah Sarjana Muda  Pentadbiran Pembangunan dari University of Tasmania, Australia. Beliau adalah lulusan Doktor Falsafah Undang Undang dari Universiti Tasmania, Australia.

Keluarga

Beliau berkahwin dengan Faridah Hashim tetapi telah bercerai pada 21 Jun 2005. Beliau juga telah berkahwin dengan Puan Sri Tiara Jacquelina. Beliau telah dikurniakan 4 orang anak kandung dan seorang anak tiri hasil daripada 2 perkahwinan..

Kerjaya

Kerjaya beliau bermula pada tahun 1972 sebagai Penolong Setiausaha di Bahagian MAMPU, Jabatan Perdana Menteri. Beliau juga  pernah dilantik sebagai Timbalan Pengarah Perbadanan Kemajuan Ekonomi Sarawak pada 1977. Kemudian, pada 1981 beliau dilantik sebagai Pengerusi Eksekutif Kemajuan Ekonomi Sarawak.

Pada tahun 1999, beliau telah dilantik sebagai Menteri Pertanian yang kemudiannya digantikan oleh Menteri Pertanian dan Industri Asas Tani Malaysia, Tan Sri Muhyiddin Yassin. Kemudian pada tahun 2004, beliau dilantik sebagai Menteri Tugas-tugas Khas sebelum ditukarkan sebagai Pegawai Khas di Kementerian Pengajian Tinggi. Pada rombakan kabinet pada 2006, beliau telah dilantik sebagai Menteri di Jabatan Perdana Menteri sebagai menteri yang menyelaraskan Rancangan Malaysia Ke-9.

Politik

Beliau merupakan Naib Presiden Parti Pesaka Bumiputera Bersatu Sarawak (PBB). Pada 1993, beliau pernah dilantik sebagai Bendahari parti berkenaan. Pada Pilihanraya Umum ke-10, beliau memenangi kerusi Kuala Rajang. Tetapi pada tahun 2004, beliau tidak bertanding atas alasan kesihatan. Kemudian beliau telah dilantik sebagai Senator pada 16 Februari 2006.

Pada 21 Disember 2011, perkhidmatan beliau sebagai Senator di Dewan Negara tamat. Turut tamat perkhidmatan ialah Datuk Armani Mahiruddin ; Datuk Fatimah Hamat (23 Disember 2008 - 22 Disember 2011) dan Dr M Malasingam (10 Mac 2009 hingga 9 Mac 2012).Firdaus Abdullah bantu kendali sidang Dewan Negara Berita Harian] 2011-12-21. Arkib Pusat Berita CARI.

Pengasas NTV7
Beliau merupakan pengasas NTV7, saluran TV swasta ketiga Malaysia percuma-ke-udara. Beliau telah menjual NTV7 kepada Media Prima.

Yayasan Golf Amal Tan Sri Muhyiddin
Beliau adalah Presiden Yayasan Golf Amal Tan Sri Muhyiddin.Tan Sri Muhyiddin lancar Projek Golf Tunas Bestari untuk generasi muda

Rujukan

Kategori:Orang Melanau
Kategori:Muslim Malaysia
Kategori:Menteri Kerajaan Malaysia
Kategori:Anggota Parti Pesaka Bumiputera Bersatu Sarawak‎
Kategori:Ahli Dewan Rakyat, Parlimen Malaysia ke-10
Kategori:Menteri di Jabatan Perdana Menteri Malaysia (Ekonomi)
Kategori:Penerima Darjah Seri Paduka Mahkota Perlis
Kategori:Ahli politik Malaysia berketurunan Melayu
Kategori:Ahli Dewan Negara, Parlimen Malaysia ke-12